Interesovanje za fudbalere Crvene zvezde je ogromno, naravno, ima i razloga zašto je to tako. Klub iz Ljutice Bogdana je bio sjajan u prvom delu sezone, nemaju niti jedan jedini poraz i sasvim zasluženo su na prvom mestu domaćeg šampionata.



Marko Grujić je već prodat slavnom Liverpulu, ali pored njega Zvezda nije zaradila na ostalim fudbalerima.



Moglo je to da se desi u slučaju "Aleksandar Katai", ali crveno-beli su odbili veoma unosnu ponudu Štutgarta koja je iznosila čak 3 miliona evra , piše Sport.



Jedan od najboljih igrača domaćeg šampionata u prvom delu sezone je u planovima Crvene zvezde za Ligu šampiona, jednostavno, ukoliko se desi da se plasiraju u to takmičenje onda će finansijska dobit biti daleko veća.



Cifra bi mogla da ide i daleko preko 20 miliona evra ukoliko se desi da se plasiraju u najelitnije fudbalsko klupsko takmičenje. Jasno je i svima u Zvezdi, za tako nešto Aleksandar Katai je preko potreban.



Nije ovo prvi put da Zvezda u ovom prelaznom roku odbija ponude, činili su to i kada su u pitanju ostali fudbaleri poput Ibanjeza ili Vukašina Jovanovića.

